**NfN**

**Styreleder**

**V/ Lise Klevan Dybwad**

**FM-leder Aker Solution**

Deres ref: LKD | Vår ref:  MF Oslo, 24. januar 2017

Dokumentkode:

Tilgjengelighet: Åpen

# Bistand med benchmarking og benchlearning

## Oppdragsbekreftelse – forslag til avtale

Viser til mailkorrespondanse og telefonmøter.

Multiconsult tilbyr å utføre oppdraget på grunnlag av de opplysninger som fremgår av foreliggende brev og vedlagte "Oppdragsbetingelser for Multiconsult ASA".

### Beskrivelse av oppdraget Næring

Oppdraget består til stor del av tre deler: Utvikling av ny nøkkeltallsmal og prosess, innhenting av nøkkeltall og sammenstilling og kvalitetssikring av rapport og benchlearning aktiviteter for å sikre aktiv bruk og beste praksis av rapporten.

|  |  |  |
| --- | --- | --- |
| **Aktivitetsplan** | **Beskrivelse aktivitet/prosess - NÆRING** | **Når** |
| 1. Oppstart | Avtale opplegg og gjennomføring, avtale detaljene (som beskrevet her) sammen med bestiller. | Uke 5 |
| 1. Utvikling av ny nøkkeltallsmal og prosess | Utvikle forslag til opplegg for ny nøkkeltallsrapport og prosess sammen med NfN styre/tilsatt arbeidsgruppe.  Med det menes: hva/hvilke nøkkeltall/temaer skal rapporten inneholde og hvordan skal disse presenteres, hvor ofte gjennomføre de ulike nøkkeltall/temaer, når på året gjennomføre, hvordan skal benchlearningprosessen foregå/samarbeid med faggruppene, bruk av verktøy, annet.  Styret legger frem forslaget for årsmøte for forankring og godkjenning. | Før årsmøte i mars 2017 |
| 1. Gjennomføring av benchmarking inkl utvikling av ny mal og rapport iht. beslutning på årsmøte | Utvikle ny mal og rapport i excel, sende ut invitasjon til medlemmene, sende ut malen til de som vil være med, bistå med spørsmål og svar til de som behøver støtte (ikke veiledningsdag, men ev. et lync møte), samle inn tall, utvikle rapportmal, sette sammen rapport, kvalitetssikre resultat, reviderte bidrag for de som må oppdatere, ta frem ferdig rapport som skal brukes i benchlearningen. | Mars-mai. |
| 1. Benchlearning | Analysere resultatet i rapporten, faglig vurdering, delta i fagmøter med presentasjon og analyse. | Juni-desember |
| 1. Forbedring til 2018 | Ta inn info hva har fungert bra, mindre bra. Forberedelse til forbedring 2018. | Desember 2017. |

### Organisering - ressurser

Ressursene i Multiconsult jobber tett sammen i team, med klare ansvarsforhold. Ressurser og ansvarsforhold er:

Margrethe Foss, oppdragsleder og fagperson. Ansvarlig aktivitet 1, 2, 4 og 5, støtte i aktivitet 3.

Robin Sæterøy, fagperson. Ansvarlig aktivitet 3. Støtte aktivitet 1, 2, 4 og 5.

Back-up inkl kvalitetssikring er Christian Listerud. Aktivitet 3 og analysedelen i aktivitet 4 (spesielt DV).

Nye ressurser har svært god kompetanse innen excel, nøkkeltallanalyser og håndtering av store datamengder inkl databaser. Vi legger derfor til grunn at arbeidet i aktivitet 3 kan gjennomføres mer effektivt enn tidligere. Prosessen vil dog være avhengig med effektiviteten i samarbeid med NfN.

### Honorar

Multiconsult skal gjennomføre de beskrevne rådgivertjenester på følgende økonomiske vilkår:

Fastpris 175 000 kr inkl mva, dvs. 140 000 kr eks mva.

Med en timerate på ca. 1000 kr eks mva. blir dette 140 timer.

Fordeling av timer for de ulike momentene vurderes til:

1. Oppstart: 8 timer.
2. Utvikling av ny nøkkeltallsmal og prosess: 24 timer (2 workshops à 4 timer og desk-top tid mellom)
3. Gjennomføring av benchmarking inkl utvikling av ny mal og rapport: 60 timer
4. Benchlearning: 40 timer
5. Forbedring til 2018: 4 timer
6. Oppdragsledelse inkl kommunikasjon med NfN styre: 4 timer

Forutsetning for gjennomføring iht. ovenstående: Representant fra NfN-styre eller arbeidsgruppe er «prosjektleder» i aktivitet 1, 2 og 4, 5. Det vil si kaller inn til møter, skriver referat, styrer prosessen etc. Multiconsult deltar med faglig innspill. Det forutsettes også at en eller to sentrale personer fra NfN arbeidsgruppe i aktivitet 2 deltar i aktivitet 3 med kvalitetssikring, testing, innspill etc.

Aktivitetene forutsettes gjennomført i Oslo regionen.

Eventuelt reisekostnader utenfor Oslo kommer i tillegg.

Fakturering foreslås til kvartalsvis.

### Beskrivelse av oppdraget Sykehus

Oppdraget består til stor del av tre deler: Utvikling av ny nøkkeltallsmal i webgrensesnittet og prosess (årshjul), innhenting av nøkkeltall (i webgrensesnittet) og kvalitetssikring og sammenstilling av rapport for å sikre aktiv bruk og beste praksis av rapporten.

|  |  |  |
| --- | --- | --- |
| **Aktivitetsplan** | **Beskrivelse aktivitet/prosess - SYKEHUS** | **Når** |
| 1. Oppstart | Avtale opplegg og gjennomføring, årshjul. (Dette er allerede avklart med controllergruppen i Sykehus) | Uke 4 og 5 |
| 1. Utvikling av nøkkeltallsmal og prosess (årshjul) | Utvikle webgrensesnittet mht definisjoner, brukere og prosess. Dette styrer administrator selv, uavhengig av webutvikler. | Februar |
| 1. Gjennomføring av benchmarking | Bistå med spørsmål og svar til de som behøver støtte (ikke veiledningsdag, men ev. et lync møte), sikre at alt blir levert inn, kvalitetssikre rapport, reviderte bidrag fra alle, ta frem ferdig rapport som skal brukes i benchlearningen. | Mars-mai. |
| 1. Benchlearning | Analysere resultatet i rapporten, faglig vurdering, delta i fagmøter med presentasjon og analyse. Skjer i sykehus nettverkets egen regi. | Juni-desember |
| 1. Forbedring til 2018 | Ta inn info hva har fungert bra, mindre bra. Forberedelse til forbedring 2018. Skjer i sykehus nettverkets egen regi. | Desember 2017. |

### Organisering

Samme organisering som for Næring.

### Honorar

Multiconsult skal gjennomføre de beskrevne rådgivertjenester på følgende økonomiske vilkår:

Fastpris 70 000 kr inkl mva, dvs. 56 000 kr eks mva.

Med en timerate på ca. 1000 kr eks mva. blir dette 56 timer.

Fordeling av timer for de ulike momentene vurderes til:

* Oppstart: 4 timer.
* Utvikling av ny nøkkeltallsmal og prosess: 8 timer
* Utvikling av ny mal og rapport iht. beslutning på årsmøte: 40 timer
* Benchlearning: 0 timer (ligger i separat avtale med sykehusene)
* Forbedring til 2018: 0 timer (ligger i separat avtale med sykehusene)
* Oppdragsledelse inkl kommunikasjon med NfN styre: 4 timer

Eventuelt reisekostnader utenfor Oslo kommer i tillegg.

Fakturering foreslås til kvartalsvis sammen med fakturering av næring.

Forutsetning for gjennomføring iht. ovenstående er videreføring av samarbeidet med NfN Sykehus som tidligere år, med egen avtale ift. møter med FM-lederne, faggruppene og ikke minst controllergruppen. Dette ble i år avtalt på FM-ledermøte 9.1.2017 kontaktperson er leder av FM-ledergruppen Gina Johansen.

**Forutsetning for både arbeidet med benchmarking og benchlearning for Næring og Sykehus.**

Nøkkeltallsmalene, rapportene og opplegget er NfN sin eiendom, dvs. alle rettigheter tilhører NfN. Videre så er informasjonen som fremkommer i rapportene konfidensiell, informasjonen skal ikke spres til andre enn de deltakende virksomheten. Materialet og resultatet skal ikke brukes i Multiconsult sin øvrige virksomhet.

### Kvalitetssikring

Oppdraget vil bli kvalitetssikret i henhold til Multiconsults styringssystem. Systemet er bygget opp med prosedyrer og beskrivelser som er dekkende for kvalitetsstandard NS-EN ISO 9001:2008.

### Oppdragsbetingelser

Vedlagte "Oppdragsbetingelser for Multiconsult ASA" forutsettes lagt til grunn for oppdraget. Vi gjør oppmerksom på at dette tilbudsbrevet gjelder fremfor oppdragsbetingelsene for multiconsult ASA. F.eks punkt 5 om rettigheter.

Dersom De er enig i de angitte forutsetninger for oppdraget, anmodes De om å kontrasignere en kopi av foreliggende brev og returnere det til Multiconsult umiddelbart. Dersom De har innvendinger til de angitte forutsetninger, anmodes De om å meddele oss dette skriftlig umiddelbart.

Foreliggende oppdragsbekreftelsesbrevs betingelser, herunder «Oppdragsbetingelser for Multiconsult ASA» gjelder også for arbeider som Multiconsult, på oppdragsgivers initiativ, måtte utføre forut for aksepten.

Vi takker for oppdraget, ser frem til et positivt samarbeid og imøteser Deres raske retur av en kontrasignert kopi av foreliggende brev.

Med vennlig hilsen

**Multiconsult**

Margrethe Foss Ina Aspestrand

Oppdragsansvarlig Seksjonsleder

*Vedlegg:* Oppdragsbetingelser for Multiconsult ASA

### Aksept/bestilling/avtale:

|  |  |  |  |
| --- | --- | --- | --- |
| Sted/dato: |  | den, |  |
|  | | | |
| *Oppdragsgiver* | | | |